عروج بے (مؤرخ)

عروج بے 15 ویں صدی عیسوی کا ایک عثمانی تُرک مؤرخ تھا۔عثمانیہ - ہنگری مہمات 1442ء، کلفورڈ جے راجرز، رسالہ: جرنل آف میڈیول ملٹری ہسٹری، صفحہ 153، جلد 10، Boydell پریس، 2012ءمضمون: عروج بن عادل، مضمون نگار: عبد القادر اوزجان، اِسلامی اِنسائیکلوپیڈیا، جلد 33، صفحات 425–426، 2007

 حالات 
عروج کے حالاتِ زندگی کے بارے میں بہت زیادہ معلومات دستیاب نہیں ہیں۔ اپنی تاریخ کے دیباچہ میں عروج نے جو حالات درج کیے ہیں، اُن کے مطابق اُس کی پیدائش ایدرنہ شہر میں ہوئی تھی، بلحاظ پیشہ وہ دفاترِ عثمانیہ میں کتابت کی خدمت پر فائز تھا اور اُس کا باپ حریر کے کپڑے بنانے کے کاروبار سے وابستہ تھا۔ اُس نے سلطان محمد الفاتح اور سلطان بایزید ثانی کے ادوارِ حکومت میں کتابت کی خدمات انجام دی تھیں۔

 کتاب 
عروج بے نے ایک کتاب تواریخِ آلِ عثمان کے عنوان سے تحریر کی۔ یہ عثمانی تُرکی میں تحریر کی گئی تھی اور اس میں آغازِ سلطنت سے 907ھ (1501/1502) تک کے حالات درج تھے۔ اس کی تاریخ عثمانی سلطنت کے ابتدائی حالات پر ایک اہم ماخذ سمجھی جاتی ہے۔

 حوالہ جات